

ს ა ქ ა რ თ ვ ე ლ ო

ქალაქ ქუთაისის მუნიციპალიტეტის საკრებულო

გ ა ნ კ ა რ გ უ ლ ე ბ ა

361

ქალაქი ქუთაისი 16 მარტი 2021 წელი

„ევროკავშირის ინიციატივაზე „მერების შეთანხმება კლიმატისა და ენერგეტიკისთვის“

ახალ პერიოდთან ქალაქ ქუთაისის მუნიციპალიტეტის მიერთების შესახებ“

ქალაქ ქუთაისის მუნიციპალიტეტის საკრებულოს 2020 წლის 27 მაისის

N 268 განკარგულებაში ცვლილების შეტანის თაობაზე

საქართველოს ორგანული კანონის „ადგილობრივი თვითმმართველობის კოდექსი“ 54-ე მუხლის პირველი პუნქტის „ე“ ქვეპუნქტის „ე.ა“ ქვეპუნქტის, საქართველოს ზოგადი ადმინისტრაციული კოდექსის 63-ე მუხლისა და ქალაქ ქუთაისის მუნიციპალიტეტის მერის, იოსებ ხახალეიშვილის 2021 წლის 11 მარტის N44-4421070408 წერილობითი მომართვის შესაბამისად:

**მუხლი 1.** შეტანილ იქნეს ცვლილება „ევროკავშირის ინიციატივაზე „მერების შეთანხმება კლიმატისა და ენერგეტიკისთვის“ ახალ პერიოდთან ქალაქ ქუთაისის მუნიციპალიტეტის მიერთების შესახებ“ ქალაქ ქუთაისის მუნიციპალიტეტის საკრებულოს 2020 წლის 27 მაისის N268 განკარგულებაში, კერძოდ, განკარგულების მე-2 მუხლი შეიცვალოს და ჩამოყალიბდეს შემდეგი რედაქციით:„მუხლი 2. მიეცეს თანხმობა ქალაქ ქუთაისის მუნიციპალიტეტის მერს, იოსებ ხახალეიშვილს, ხელმოწერით მიუერთდეს ქალაქ ქუთაისის მუნიციპალიტეტი ევროკავშირის ახალ ინიციატივას „მერების შეთანხმება კლიმატისა და ენერგეტიკისთვის.“

(მერების შეთანხმების მიერთების ფორმა,

დანართი N2-ის შესაბამისად, წინამდებარე

განკარგულების დედანს თან ერთვის).“.

**მუხლი 2.** განკარგულება შეიძლება გასაჩივრდეს, კანონით დადგენილი წესით, ქალაქ ქუთაისის საქალაქო სასამართლოში (ვ.კუპრაძის ქუჩა N 11), მისი გაცნობიდან ერთი თვის ვადაში.

**მუხლი 3.** განკარგულება ძალაში შევიდეს კანონით დადგენილი წესით.

საკრებულოს თავმჯდომარე ირაკლი შენგელია